《赞僧宗佑真》
宋代·陈轩

不是十二面，虚堂空寂寂。不是一千年，丛林声呖呖。

奇哉丹青者，具增减不得。珍重四方闻，一介善知识。

作者简介：宋建州建阳人，字元舆。仁宗嘉祐八年进士。神宗元丰六年知汀州，政尚清简。哲宗元祐中累迁中书舍人，上言请复旧制，逢诸道帅守、使者辞见之日，召对便殿，以周知利害，观阅人才。馆高丽使，苏轼劾其失体，出知庐州。徽宗立，为兵部侍郎兼侍读，每劝帝以治贵清净。加龙图阁直学士，知杭、福等州。卒年八十四。有《纶阁编》、《荣名集》、《临汀集》。